proxectonos/corpus_dominio_legal_administrativo_tmp huggingface dataset:
15/02/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de persoal eventual

Resolución nº 2484 de data 27/01/2021 pola que se nomea persoal eventual da Deputación Provincial da Coruña. Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real Decreto Lexislativo 781/1986, do 18 de abril, polo que se aproba oTexto Refundido das Disposicións vixentes do Réxime Local, así como o 29 e seguintes e o 201 da Lei 2/2015, do 29 de abril, do Emprego Público de Galicia. Primeiro.- Nomear persoal eventual para ocupar o posto de traballo de confianza e asesoramento especial, asimilado a efectos retributivos ao Subgrupo e Nivel de Complemento de Destino e co réxime de dedicación que deseguido se indica, á persoa que se indica a continuación para realizar as funcións que se concretan, con efectos á data da súa toma de posesión: · Alberto Ruben Lopez de Mendiguren Loeches (DNI ***9104**). Posto: Técnico, subgrupo de equiparación A1, nivel de equiparación 25, réxime de especial dedicación. Realizará funcións de apoio ás tarefas de dirección e coordinación desenvolvidas pola xefa de gabinete da presidencia. En ningún caso desempeñará actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo.- Publicar o nomeamento, réxime de retribucións e dedicación no Boletín Oficial da Provincia. Esta resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 2 de febreiro de 2021 O Presidente O Secretario Xeral PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
15/02/2021 | Administración LocalMunicipal
Ribeira
Emprazamento dos/as interesados/a no recurso contencioso-administrativo PA 512/2020

O Xulgado Contencioso-Administrativo nº 2 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 512/2020, correspondente ao recurso contencioso-administrativo interposto por Dª ROSA NELIDA FAIGES STADNYK, contra a desestimación por silencio administrativo da solicitude formulada na data 03/06/2019, a fin de que o Concello procedese a dar cumprimento á limpeza de biomasa e árbores situados a unha distancia inferior á distancia legal de seguridade que debe respectarse nos núcleos de poboación e vivendas. En consecuencia, esta Alcaldía acordou na data 09/02/2021, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 18/05/2021 ás 10:00 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 10 de febreiro de 2021 O alcalde Manuel Ruiz Rivas
15/02/2021 | Administración LocalMunicipal
Cedeira
Encomenda de xestión á Xunta de Galicia para tramitar procedementos sancionadores Covid-19

O Pleno do Concello de Cedeira, en sesión realizada o día 28 de xaneiro de 2021, acordou ratificar a adhesión desta entidade local ao convenio entre a Xunta de Galicia e a Fegamp para articular a encomenda de xestión á Xunta para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o Covid-19, cuxo texto pode consultarse no seguinte enlace: https://www.fegamp. gal/content/convenio-de-colaboracion-xunta-fegamp-para-tramitacion-dos-procedementos-sancionadores O que se fai público en cumprimento do disposto no artigo 11.3. b) da Lei 40/2015, do 1 de outubro, de réxime xurídico do sector público. Cedeira, 9 de febreiro de 2021. O Alcalde Pablo Diego Moreda Gil
15/02/2021 | Administración LocalMunicipal
Miño
Aprobación inicial do padrón da taxa polo servizo de subministración de auga e saneamento do cuarto trimestre do exercicio 2020

Mediante decreto de alcaldía de data 9 de febreiro de 2021, aprobouse o padrón da taxa municipal de subministro de auga e saneamento correspondente ao cuarto trimestre do exercicio 2020, o cal se expón ao público, durante o prazo de 15 días, a contar dende o día seguinte ao da publicación do presente edicto no “BOP” e no taboleiro de edictos do Concello, para que os interesados poidan examinalo e presentar as reclamacións que estimen oportunas. O prazo de cobro en período voluntario será de DOUS MESES, a contar dende a súa publicación no B. O. P. Contra o acto de aprobación do padrón, segundo o previsto no artigo 160 da Lei Xeral Tributaria 58/2003 e 14 do Real Decreto Lexislativo 2/2004, polo que se aproba o texto refundido da Lei reguladora das facendas locais e disposicións concordantes, os interesados, poderán interpoñer os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen prexuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 10 de febreiro de 2021 O alcalde Manuel Vázquez Faraldo
15/02/2021 | Administración LocalMunicipal
Muros
Delegación das funcións da Alcaldía

Visto que de acordo co disposto no artigo 23 da Lei 7/1985 de 2 de abril, reguladora das bases do réxime local (LRBRL) corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que entre os días 12 e 15 de febreiro de 2021 a señora alcaldesa precisa dispor de asuntos particulares. Por todo iso, en virtude do disposto nos artigos 23.3 da LRBRL, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, (ROF) PRIMEIRO. Delegar en Tita Crosby Heinonen, primeira tenente de alcalde do concello de Muros a totalidade das funcións da Alcaldía, nos termos do artigo 23.3 da LRBRL durante o período de ausencia. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre.” En Muros, 9 de febreiro de 2021 A alcaldesa María Inés Monteagudo Romero
15/02/2021 | Administración LocalMunicipal
Boimorto
Corrección erro padrón decembro 2020

Advertido erro no Decreto de Alcaldía núm.22/2021 de data 22/01/2021 relativo á exposición pública aprobación da liquidación e do padrón de contribuíntes do servizo de axuda no fogar do mes de decembro de 2020, publicado no BOP n.º 19 de 29 de xaneiro de 2021, procedeuse mediante Decreto 41/2021 de 04/02/2021 a correxir unha das liquidacións practicadas, resultando que o importe total do padrón sería pola cantidade de 3.363,32 €uros. Polo presente edito, publícase a corrección do erro cometido, facendo constar que o padrón de contribuíntes do servizo de axuda no fogar do mes de decembro de 2020 ascende a cantidade total de 3.363,32 €uros (768,00 €uros libre concorrencia e 2.595,32 €uros dependencia). O que se fai público para xeral coñecemento. Boimorto, 10 de febreiro de 2021 A alcaldesa Asdo.- María Jesús Novo Gómez
15/02/2021 | Administración LocalMunicipal
Fene
Secretaría
Aprobación definitiva 3ª modificación RPT

O Pleno do Concello de Fene en sesión do 24.11.2020 acordou a rectificación de erros da relación de postos de traballo (RPT) e a súa terceira modificación parcial. No BOP da Coruña núm.205 do 01.12.2020 publicouse o anuncio de aprobación inicial da terceira modificación da relación de postos de traballo (RPT) do Concello de Fene. Resoltas as alegacións presentadas e aprobada definitivamente a modificación na sesión plenaria do 04.02.2021, procédese á publicación íntegra da RPT, en cumprimento do disposto no artigo 202.3 da Lei 2/2015, do 29 de abril, de emprego público de Galicia. Clarificación sobre abreviaturas, indicacións e contidos incorporados: Tipo: L: Posto reservado a persoal laboral F: Posto reservado a persoal funcionario Corpo/Escala ou Categoría: A. X.: Escala de Administración xeral A. E: Escala de Administración especial H. E: Escala de Habilitación Estatal TÉCNICA; Subescala Técnica ADTVA.: Subescala Administrativa AUXILIAR: Subescala Auxiliar SUBALTERNO: Subescala de Subalternos S. E.: Subescala de Servizos Especiais SEGUNDO CONVENIO: No caso de persoal laboral, Categoría Profesional segundo Convenio Colectivo de aplicación (PROV).- Forma de provisión: C: concurso L: libre designación S. A.: segunda actividade dos membros da policía local Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a persoas con nacionalidade española. (ADM).-Adscrición a Administracións Públicas: A. L.: Posto reservado a persoal propio do Concello de Fene. D. A. P.: Posto aberto a persoal das distintas Administracións Públicas. H. E.: Posto reservado a funcionarios con habilitación de carácter estatal Outras indicacións C. C.: complemento de carreira C. P. T.: complemento de posto de traballo Observacións.- Neste apartado se recollen certas particularidades distintivas e definitorias dos postos Clarificación da indicación “A. F.”: A funcionarizar.- vinculado a futuros procesos de funcionarización Titulación/formación específica.- Nestes apartados se recollen as titulación e formación específica - no seu caso – requiridos para o desempeño do posto. Fene, 10 de febreiro de 2021 O alcalde Asdo.: Juventino José Trigo Rey
15/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.71793. Aproveitamento. Concello de Aranga

Graham Michael Odriozola Brookfield, con DNI S1511001H, en representación do Servizo de Protección de Incendios Forestais, solicita de Augas de Galicia un caudal de 45 m3/ano de augas procedentes do rego de Maía no lugar da POLIGONO 501 PARCELA 5004, parroquia de Cambás (San Pedro), Concello de Aranga, con destino a uso servizo. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.71793 As características do aproveitamento son: SOLICITANTE: SERVIZO DE PREVENCIÓN DE INCENDIOS FORESTAIS REPRESENTANTE: Graham Michael Odriozola Brookfield CAUDAL: 0,0014 litros/segundo DESTINO: loita contra incendios ORIXE: rego de Maía LUGAR: POLIGONO 501 PARCELA 5004 PARROQUIA: Cambás (San Pedro) CONCELLO: Aranga As augas captaranse do rego de Maía mediante unha condución situada na marxe deste, conducíndose as augas ata un depósito situado a uns 170 m de distancia mediante una condución soterrada. O depósito situarase na parcela de referencia catastral 15003A50150040000QU, contando cunhas dimensións de 8 m x 8 m x 3 m, empregándose para a loita contra os incendios. Disporase un valado en torno ao depósito, situándose este a unha distancia mínima duns 10 m do regato. Cando o depósito se enche a entrada de auga neste se bloquea, impedindo a derivación de augas do rego. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste servizo, situadas na rúa de Vicente Ferrer, 2, 9º, onde estará exposto o expediente de que se trata, para que poida ser examinado por quen o desexe. A Coruña, 02 de outubro de 2020 O xefe do servizo territorial (asinado dixitalmente) Albert Joan Fatimatu Fortis Malha
15/02/2021 | Administración LocalMunicipal
Narón
Secretaría
Anuncio tribunal e data de celebración do primeiro execicio para proveer unha praza de técnico/a superior

Con data 09.02.2021 a alcaldía- presidencia ditou a seguinte resolución: Publicada a lista definitiva de admitidos/as e excluídos/as para tomar parte no proceso selectivo para a provisión dunha praza de técnico/a superior publicada no BOP da Coruña número 206, do 2 de decembro de 2020, esta alcaldía en uso das atribucións conferidas pola lexislación vixente RESOLVE: PRIMEIRO.- Aprobar a composición do tribunal que xulgará o proceso selectivo, que estará integrado por: SEGUNDO.- O tribunal constituirase o día 12 de abril de 2021, ás 09:30 horas no quinto andar da Casa do Concello. TERCEIRO.- Os/as aspirantes deberán presentarse o día 12 de abril de 2021, ás 10:00 horas, no Pazo de Cultura do Concello de Narón, sito na R/Holanda s/n, neste termo municipal, para a celebración do primeiro exercicio do proceso selectivo. CUARTO.- Os/as aspirantes non poderán introducir no espacio onde se vai realizar o exame ningún dispositivo electrónico programable, con capacidade para o almacenamento de voz e/ou datos ou transmisión dos mesmos. Tampouco se permitirá o uso de reloxos que aporten algunhas prestacións equivalentes ás anteriores. Todos estos elementos deberán estar fóra do alcance dos opositores/as. Os/as opositores/as deberán manter os seus pabillóns auditivos despexados para a verificación de que non usan dispositivos auditivos non permitidos. QUINTO.- As medidas a tomar en referencia polo COVID-19 serán as que determinen as autoridades sanitarias en ese momento. Na páxina web do Concello de Narón farase unha reseña delas. Narón, 09 de febreiro de 2021 A alcaldesa, Marián Ferreiro Díaz
02/02/2021 | Administración LocalMunicipal
A Laracha
Aprobación definitiva do orzamento e cadro de persoal do Concello da Laracha para o ano 2021

EDICTO Tendo quedado definitivamente aprobados o límite de gasto non financeiro, o orzamento xeral e o cadro de persoal do Concello para o ano 2021, pola aprobación definitiva polo Pleno da Corporación en sesión celebrada o día 29 de xaneiro de 2021, en cumprimento do artigo 169.3 do Real Decreto Lexislativo 2/2004, polo que se aproba o Texto Refundido da Lei reguladora das Facendas Locais, faise público: PRIMEIRO.–Que os Estados que se integran no Orzamento Xeral, tanto en gastos como en ingresos, a nivel de capítulos, ascenden ós importes que a continuación se expresan: ESTADO DE GASTOS ESTADO DE INGRESOS SEGUNDO.–Que o cadro de persoal comprensivo dos postos de traballo reservados a funcionarios e persoal laboral é o seguinte: A) Postos de traballo reservados a funcionarios: B) Postos de traballo suxeitos á lexislación laboral: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. A Laracha, 29 de xaneiro de 2021. O alcalde José Manuel López Varela
02/02/2021 | Administración LocalMunicipal
Boqueixón
Aprobación definitiva da Ordenanza fiscal reguladora do prezo público pola prestación do servizo da escola infantil municipal Raiña Lupa de Boqueixón

Por resolución da alcaldía ditada o día 26 de xaneiro de 2021 se adoptou o seguinte acordo que a continuación se transcribe literalmente: EXPEDIENTE 2020/G016/000001. Modificación da Ordenanza fiscal reguladora do prezo público pola prestación do servizo de escola municipal Raíña Lupa de Boqueixón. O 25/11/2020 o Pleno do Concello, aprobou inicialmente a Ordenanza ordenanza fiscal reguladora do prezo público pola prestación do servizo de escola municipal Raiña Lupa de Boqueixón. O 02/12/2020 publicouse no Boletín Oficial da Provincia da Coruña núm.206 e no Taboleiro de edictos da Casa Consistorial, o anuncio correspondente á dita aprobación e ao inicio da exposición pública daquel por un prazo de 30 días hábiles. O 26/01/2021 a Secretaría-Intervención emitiu certificación na que se acredita que durante este prazo NON se presentou ningunha alegación nin reclamación en relación con este expediente. CONSIDERACIÓNS TÉCNICAS E XURÍDICAS Artigo 49 da Lei 7/1985 de 2 de abril, reguladora das bases do réxime local. PRIMEIRO. Elevar a definitivo o acordo de aprobación inicial da modificación da Ordenanza fiscal reguladora do prezo público pola prestación do servizo de escola municipal Raíña Lupa de Boqueixón: Artigo 6. d) (bonificacións e exencións de pagamento): d) Pola matriculación do segundo fillo / a e sucesivos / as da unidade familiar aplicarase o desconto do 100% sobre o prezo público que en encontren en vigor en cada momento. SEGUNDO. Publicar Boletín Oficial da Provincia da Coruña o texto definitivo da modificación da Ordenanza fiscal reguladora do prezo público pola prestación do servizo de escola municipal Raíña Lupa de Boqueixón. TERCEIRO. Darlle conta desta resolución ao Pleno da Corporación na primeira sesión ordinaria que este órgano realice, de acordo co disposto no artigo 42 do Real Decreto 2568/86, de 28 de novembro, polo que se aproba o Regulamento de organización, funcionamento e réxime xurídico das entidades locais. Boqueixón, 28 de xaneiro de 2021. Manuel Fernández Munín, alcalde-presidente.
02/02/2021 | Administración LocalMunicipal
Tordoia
Aprobación do padrón fiscal das taxas polo servizo de abastecemento de auga, saneamento e canon de auga do cuarto trimestre de 2020

Na Xunta de Goberno Local ordinaria que tivo lugar o 22 de xaneiro de 2022, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao cuarto trimestre 2020.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.- Establecer como período de cobramento en período voluntario, que abranguerá dende o 28/12/2020 ó 28/02/2021. Transcorrido o mesmo procederase a esixir os xuros de mora e o recargo que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.4.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 22 de xaneiro de 2021 O alcalde, Eduardo Antonio Pereiro Liñares
02/02/2021 | Administración LocalMunicipal
Boiro
Anuncio de delegación de funcións da Alcaldía

Faise público para xeral coñecemento que o 28/01/2021 o Sr. alcalde ditou a seguinte resolución de delegación de funcións: “Tendo en conta a ausencia do alcalde do término municipal entre o 29/01/2021 e o 01/02/2021. Visto que con data 09 de xullo de 2019 foi ditada a resolución núm.609/2019 relativa ó nomeamento de tenentes de alcalde ós que lle corresponderá substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. De conformidade co previsto no Real Decreto 2568/1986, do 28 de novembro de organización, funcionamento e réxime xurídico das entidades locais, artigos 44.2 e 47.2 d. Primeiro: Nomear a D. Raghbir Gavril Rida Urraca (1º tenente de alcalde) como alcalde accidental do Concello de Boiro, que substituirá na totalidade das funcións á Alcaldía entre o 29/01/2021 e o 01/02/2021. Segundo: Dar conta ó Pleno da Corporación na primeira sesión que teña lugar, e publicar un anuncio no Boletín Oficial da Provincia, sen prexuízo da súa efectividade dende o día seguinte ó da súa sinatura.” Boiro, 28 de xaneiro de 2021. Mariana Ines De la Higuera Baudach. Secretaria xeral do concello.
02/02/2021 | Administración LocalMunicipal
Cerdido
Padróns fiscais da taxa por recollida de lixo e abastecemento de auga

O Concello de Cerdido anuncia a exposición ó público do padrón fiscal da taxa polo servizo de abastecemento de auga e do padrón fiscal da taxa polo servizo de recollida de lixo correspondentes ó exercicio 2021, coa finalidade de que as persoas e entidades interesadas poidan presenta-las reclamacións que xulguen oportunas no prazo de trinta días dende a publicación deste anuncio no Boletín Oficial da Provincia. A falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación A lista de contribuíntes está a disposición do público nas oficinas municipais.26 de xaneiro de 2021 O Alcalde, Benigno Galego Castro
02/02/2021 | Administración LocalMunicipal
Ames
Aprobación inicial e exposición pública do expediente de crédito extraordinario 1/2021

ANUNCIO O Pleno do Concello, en sesión ordinaria celebrada o día 28 de xaneiro, acordou a aprobación inicial do expediente de crédito extraordinario número 1/2021 por importe de 116.509,57 euros. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo non se presentaran alegacións, considerarase aprobado definitivamente. Ames, 1 febreiro de 2021. O alcalde José M. Edgar Marcelo Sorey Fombella
02/02/2021 | Administración LocalMunicipal
Santiago de Compostela
Persoal
Modificación puntual da relación de postos de traballo

A Xunta de Goberno Local do Concello de Santiago de Compostela, na sesión celebrada o día 14 de decembro de 2020, aprobou inicialmente a modificación da Relación de Postos de Traballo, que afecta á creación do Órgano de Xestión Orzamentaria e Contabilidade, que se someteu a información pública polo prazo de de vinte días mediante anuncio inserido no Boletín Oficial da Provincia de A Coruña número 217 de 18 de decembro de 2020. Transcorrido o prazo de información pública sen que se teñan presentado reclamacións, suxestións ou alegacións, o acordo enténdese definitivamente adoptado, procedendo, xa que logo a publicación da modificación acordada, que é a seguinte:. Denominación: Titular do Órgano de Xestión Orzamentaria e Contabilidade. Forma de provisión: Libre Designación. Grupo: A, subgrupo: A1. Nivel: 30 (complemento específico 28). Escala: persoal funcionario da Administración local con habilitación de carácter nacional. Subescala: Intervención- Tesouraría. Categoría: entrada (2ª) Contra a presente resolución, que esgota a vía administrativa, poderán os/as interesados/as interpoñer recurso contencioso-administrativo perante o Xulgado do Contencioso-administrativo de Santiago de Compostela no prazo de dous meses a contar desde o día seguinte á súa recepción, de conformidade cos artigos 46 e 8.2. a) da Lei 29/1998, do 13 de xullo, da Xurisdicción Contencioso Administrativa. Non obstante, os/as interesados/as poderán interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 123 e 124 da Lei 39/2015, de 1 de outubro de Procedemento Administrativo Común das Administracións Públicas. Santiago de Compostela, 28 de xaneiro de 2021 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
02/02/2021 | Administración LocalMunicipal
Ortigueira
Intervención
Anuncio rectificativo padrón recollida do lixo ano 2021. publicación colectiva

Por resolución da Alcaldía número 2021-0047 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO ANO 2021 RECTIFICADO. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario: o padrón anual fraccionase, para a súa cobranza, en dúas cotas semestrais cos seguintes período voluntarios de pagamento: - primeiro semestre: dende o 15 de marzo ata 0 15 de maio de 2021, ambos inclusive - segundo semestre. Dende o 15 de setembro ata o 15 de novembro do 2021, ambos inclusive Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 28 de xaneiro de 2021 O Alcalde Juan Vicente Penabad Muras
02/02/2021 | Administración LocalMunicipal
Paderne
Anuncio da convocatoria a xuíz de paz

O Concello de Paderne, anuncia a convocatoria pública para cubrir a praza de XUIZ DE PAZ deste Xulgado de Paz de Paderne. Os aspirantes poderán presentar as súas solicitudes no prazo de 15 días hábiles contados dende a publicación deste edicto no BOP acompañadas da seguinte documentación: - Certificado de nacemento ou fotocopia do DNI. - Certificación expedida polo Rexistro Central de Penados e Rebeldes. - Declaración complementaria á que se fai referencia no artigo 2.1 da Lei 68/1980 relativa a non estar inculpado nin procesado. - Xustificación de méritos que se aleguen. O expediente completo poderá ser examinado na Secretaría deste Concello polos aspirantes que o desexen. Paderne, 28/01/2021 Documento asinado electrónicamente.- O ALCALDE PRESIDENTE ASDO.- CÉSAR LONGO QUEIJO
02/02/2021 | Administración LocalMunicipal
Moeche
Acordo relativo á concesión definitiva das axudas solicitadas por parte de empresas e autónomos, no marco do PEL Reactiva, fondo de financiamento para a reactivación económica e social da provincia da Coruña

A Xunta de Goberno Local, en sesión de data 22/01/2021, adoptou o acordo cuxa parte dispositiva se transcribe a continuación: “Primeiro.- APROBAR a concesión definitiva das subvencións ás entidades que de seguido se relacionan e polos importes que se indican: Segundo.- Aboar o importe da subvención concedida logo da presentación dos xustificantes de gasto ou facturas electrónicas escaneadas, efectivamente pagadas dentro do período subvencionable (01/03/2020 – 31/12/2020), correspondentes aos gastos subvencionables determinados na base 7ª, ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que debe axustarse aos conceptos subvencionados ao amparo desta convocatoria. O pago da subvención realizarase mediante transferencia bancaria á conta bancaria indicada pola entidade beneficiaria da sbuvención. No caso de que o importe dos pagos xustificados sexa inferior ao concedido, a achega municipal reducirase ata o importe efectivamente xustificado. O prazo de xustificación ten data máxima o 31/03/2021 ( BOP núm.204 do 30/11/2020). Terceiro.- DENEGAR a concesión provisional das subvencións ás entidades que de seguido se relacionan polos motivos que se indican: Cuarto.- Notificar a todos os solicitantes o presente acordo.” Moeche, 27 de xaneiro de 2021 A alcaldesa.- Nani Garrabella Bartolucci
12/02/2021 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de xaneiro de 2021

Mediante resolución de alcaldía de data 9 de febreiro de 2021 aprobouse o padrón do servizo de axuda no fogar básica e dependencia do mes de xaneiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de febreiro de 2021 ao 19 de abril de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de febreiro de 2021 O alcalde Pablo Lago Sanmartín
12/02/2021 | Administración LocalMunicipal
Ortigueira
Secretaría
Oferta de emprego público de 2021

Por Resolución da Alcaldía 2021-0053, de 28 de xaneiro, aprobouse a oferta de emprego público do Concello de Ortigueira para o ano 2021 (OEP Ortigueira 2021), que na sua parte dispositiva di: “PRIMEIRO. Aprobar a Oferta de Emprego Público deste Concello para o ano 2021 (OEP Ortigueira 2021), que contén as seguintes prazas: (en virtude da prórroga conferida polo art.11 RDLei 23/2020) SEGUNDO. Demorar a eficacia da Oferta das prazas que a continuación se enumeran ata a aprobación definitiva da adecuación da plantilla orzamentaria. TERCEIRO.- Que se publique no taboleiro de anuncios da Corporación e no BOP da Coruña.” O que se fai publico para xeral coñecemento e aos efectos oportunos. Ortigueira, 29 de xaneiro de 2021 O Alcalde Juan Vicente Penabad Muras
12/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.61209. Concesión dun caudal de auga a Granxa Vilariño, S. C., no concello de Moeche (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de novembro de 2020 e como resultado do expediente incoado ó efecto, outorgouse a Granxa Vilariño, S. C. unha concesión de 1971 m 3 anuais de auga que procede dun pozo situado no lugar de Vilariño, na parroquia de Abade (Santiago), no concello de Moeche (A Coruña), con destino a uso gandeiro. Número Expte.: DH. A15.61209 Santiago de Compostela, 8 de febreiro de 2021 O xefe do Servizo de Tramitación Técnico-Administrativa do Dominio Público Hidráulico Mercedes Gema Casajoanes Xi
12/02/2021 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución núm.2021/4566 pola que se aproba o Programa de Integración Laboral mediante a execución de obras e servizos mínimos municipais dos concellos da provincia da Coruña de mais de 20.000 habitantes durante o exercicio 2021

Resolución número 2021/4566 de 10/02/2021 pola que se aproba o Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes durante o exercicio 2021 (PEL-CONCELLOS-REACTIVA 2021). Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Medio lLAmbiente e o informe do Servizo de Fiscalización.1º.- Aprobar a concesión das subvencións ás entidades que se relacionan no Anexo 1, polos importes que se indican.2º.- Non hai ningunha solicitude denegada segundo figura no ANEXO 2 3º.- Dispor o gasto das subvencións concedidas con cargo á seguinte aplicación orzamentaria: 0520/24100/46201 fase A, referencia núm.22020009289 e núm.22021001169 operación num.220210001504.1, importe: 3.000.000,00 € e operación núm 220210001504.2 por importe de 3.000.000,00 €. 0,00 € 4º.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. Número de solicitudes concedidas: 82 Total concedido: 5.985.173,83 € Número de solicitudes descartadas: 0 A Coruña, 11 de febreiro de 2021 O Presidente O Secretario Valentín González Formoso José Luis Almau Supervía
12/02/2021 | Administración LocalMunicipal
Sobrado
Exposición pública da aprobación do padrón fiscal S. A. F. xaneiro 2021

Por resolución de Alcaldía nº: 36/2021 de data 8 de febreiro de 2021, acordou aprobar os padróns fiscais do mes de xaneiro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de xaneiro de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de xaneiro de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.313,34 e 5.223,39 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 9 de febreiro de 2021 O alcalde Luís Lisardo Santos Ares
12/02/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 9 de febreiro de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Vimianzo (expediente IN661A 2011/20-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 9 de abril de 2021, a partir das 9:30 horas nas dependencias do Concello de Vimianzo, para que o pagador da entidade beneficiaria Fenosa Wid, SL proceda nas oficinas da casa consistorial do dito concello ao pagamento do prezo xusto e xuros, por expropiación e imposición de servidumes de paso da instalación eléctrica denominada parque eólico Monte Tourado - Eixe, no concello de Vimianzo, (expediente IN661A 2011/20-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 9 de febreiro de 2021 Isidoro Martínez Arca Xefe Territorial da Coruña
12/02/2021 | Administración LocalMunicipal
Oleiros
Urbanismo
Aprobación inicial do expediente FG n.º 604

Mediante a Resolución da Alcaldía número 2021000407 do 4 de febreiro de 2021, acordouse aprobar inicialmente o CAMBIO DE SISTEMA DE ACTUACIÓN DE COMPENSACIÓN A COOPERACIÓN PARA O DESENVOLVEMENTO DO SOLO URBANIZABLE SUD-19 “OS REGOS”, por incumprimento dos prazos na tramitación do documento de planeamento urbanístico. De conformidade co artigo 285.3 do Decreto 143/2016, do 22 de setembro, que aproba o Regulamento da Lei 2/2016 do solo de Galicia, o expediente estará exposto ao público na Área de Urbanismo do Concello de Oleiros, das 8.30 ás 14.00 horas e na web municipal, polo prazo DUN MES, para os efectos de presentación das alegacións que se consideren oportunas. Oleiros, 9 de febreiro de 2021 O Alcalde-Presidente, Asdo.: Ángel García Seoane.
12/02/2021 | Administración LocalMunicipal
Arzúa
Aprobación padrón mensual da taxa de prestación do servizo de axuda a domicilio

Por Resolución da Alcaldía nº 34/2021 de data 1 de febreiro de 2021, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de decembro de 2020. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 8 de febreiro de 2021 Alcalde-presidente do Concello de Arzúa Elena Marcela Sin Boers
12/02/2021 | Administración LocalMunicipal
Lousame
Creación de Bolsa de Emprego para subtitucións do persoal educutivo de atención directa aos menores do PAI do Concello de Lousame

Por Decreto da Alcaldía do Concello de Lousame número 43/2021 de data 05.02.2021, aprobáronse as bases e a convocatoria para a Bolsa de Emprego para contratacións laborais de persoal EDUCATIVO DE ATENCIÓN DIRECTA AOS MENORES (persoal laboral) para o Punto de Atención á Infancia do Concello de Lousame. As persoas interesadas deberán presentar as súas solicitudes no Rexistro do Concello de Lousame ou na forma determinada polo artigo 16.4 da Lei 39/2015, do 1 de outubro de Procedemento Administrativo Común das Administración Públicas, no prazo de 20 DÍAS HÁBILES a contar desde o día seguinte ao da publicación do último anuncio da convocatoria que se publicará no Taboleiro de anuncios do Concello de Lousame, a súa WEB, un xornal e o BOP da Coruña. As bases da convocatoria atópanse publicadas no taboleiro de anuncios do Concello de Lousame. Lousame, 09 de febreiro de 2021. A alcaldesa. Maureen Miramontes Arrufi